钦定古今图书集成/明伦汇编/闺媛典/第042卷 > 汪养粹妻王氏
## 钦定古今图书集成/明伦汇编/闺媛典/第042卷 > 汪养粹妻王氏

按《休宁县志》：“王氏，三槐里女，适西门汪养粹，事翁姑
至孝。粹遘疾危笃，氏刲股以进，粹有起色。时值盛暑，
创溃，惧有秽气触夫，时以汤沃臂，遂大腐不可疗。夫
病痊而氏殆矣。自知不起，乃叩天曰：‘吾夫获生，万死
无憾，惟祈堂上茀禄，无他也’。遂没，年二十八。县令旌
之。”